title: 2011/576/ES: Eiropas Parlamenta Lēmums ( 2011. gada 10. maijs ) par Eiropas Ķimikāliju aģentūras 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Eiropas Ķimikāliju aģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/150

         EIROPAS PARLAMENTA LĒMUMS
   (2011. gada 10. maijs)
   par Eiropas Ķimikāliju aģentūras 2009. finanšu gada budžeta izpildes apstiprināšanu
   (2011/576/ES)
   EIROPAS PARLAMENTS,

               —

               ņemot vērā Eiropas Ķimikāliju aģentūras 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Ķimikāliju aģentūras 2009. finanšu gada pārskatiem, ar Aģentūras atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 1907/2006 (3), ar ko izveido Eiropas Ķimikāliju aģentūru, un jo īpaši tās 97. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0127/2011),

               1.

               sniedz Eiropas Ķimikāliju aģentūras izpilddirektoram apstiprinājumu par Aģentūras 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Ķimikāliju aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 34. lpp.

      (2)  OV L 248, 16.9.2002., 1. lpp.

      (3)  OV L 396, 30.12.2006., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par Eiropas Ķimikāliju aģentūras 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Ķimikāliju aģentūras 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Ķimikāliju aģentūras 2009. finanšu gada pārskatiem, ar Aģentūras atbildēm (1),

                  —

                  ņemot vērā Padomes 2011. gada 15. februāra ieteikumu (05892/2011 – C7-0052/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes Regulu (EK) Nr. 1907/2006 (3), ar ko izveido Eiropas Ķimikāliju aģentūru, un jo īpaši tās 97. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0127/2011),

                  A.

                  tā kā Revīzijas palāta norādīja, ka tā guvusi pamatotu pārliecību par to, ka gada pārskati par 2009. finanšu gadu ir ticami un pakārtotie darījumi ir likumīgi un pareizi;

                  B.

                  tā kā 2009. gads bija otrais Eiropas Ķimikāliju aģentūras darbības gads;

                  C.

                  tā kā 2010. gada 5. maijā Parlaments sniedza Eiropas Ķimikāliju aģentūras izpilddirektoram apstiprinājumu par aģentūras 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              pievērsa uzmanību Revīzijas palātas konstatējumam par pamatdarbības kavēšanos, ko izraisīja IT sistēmas ieviešanas grūtības un kvalificētu darbinieku trūkums,

                              —

                              pauda gandarījumu par veiksmīgu Aģentūras pirmo darbības gadu, ņemot vērā, ka par tās budžeta pārvaldību 2007. gadā bija atbildīga Komisija (Uzņēmējdarbības un rūpniecības ģenerāldirektorāts);

                  D.

                  tā kā Aģentūras 2009. finanšu gada budžets bija EUR 70 400 000, t. i., par 6 % lielāks nekā 2008. finanšu gadā,

                  1.

                  norāda, ka 2008. gadā Aģentūras finansējumu nodrošināja Komisijas subsīdija EUR 62 200 000 apmērā saskaņā ar Finanšu regulas 185. pantu un mazākā mērā – uzņēmumu maksa par ķīmisko vielu reģistrēšanu, kuru paredz REACH regula (Regula (EK) Nr. 1907/2006);

                  2.

                  uzsver, ka Aģentūras ienākumus 2009. gadā galvenokārt veidoja ikgadējā subsīdija no Savienības vispārējā budžeta, kura palielinājusies par EUR 4 000 000 salīdzinājumā ar 2008. gadu (EUR 62 600 000), un ieņēmumi no iekasētajiem maksājumiem EUR 2 200 000 apmērā; norāda, ka ieņēmumus no REACH IT maksājumiem nodrošina uzņēmumi, kuriem saskaņā ar REACH regulu ir jāveic reģistrācija un paziņošana;

                  3.

                  konstatē, ka palielinājumu 3. sadaļā (darbības izdevumi) galvenokārt izraisa programmatūras izstrādes izmaksu pieaugums, jo ir bijuši vajadzīgi ievērojami ieguldījumi, lai pilnveidotu REACH IT sistēmas arhitektūru un turpinātu izstrādāt instrumentu visaptverošu ķīmiskās drošības novērtējumu un plašu ķīmiskās drošības pārskatu sagatavošanai;

                  4.

                  šajā sakarībā pieņem zināšanai, ka 29 % (EUR 20 000 000) no kopējām apropriācijām Aģentūra ir pārnesusi uz nākamo gadu to līgumu dēļ, kuri līdz 2009. gada beigām vēl nebija noslēgti lielākajos projektos, kas saistīti ar gatavošanos pirmajam reģistrācijas termiņam; iesaka samazināt pārnesto līdzekļu īpatsvaru, lai tiktu ievērots gada pārskata princips;

         Darbības rādītāji

                  5.

                  pauž gandarījumu par to, ka Aģentūra Revīzijas palātas 2009. gada ziņojumam pievienotajā tabulā ir salīdzinājusi 2009. gada un 2008. gada darbību, kas ļauj budžeta izpildes apstiprinātājiestādei efektīvāk izvērtēt tās darbību pa gadiem; norāda, ka Aģentūra ir palielinājusi pabeigto reģistrācijas lietu skaitu (2009. gadā 500 un 2008. gadā 70) un informācijas pieprasījumu skaitu (2009. gadā 1 000 un 2008. gadā 250); turklāt norāda, ka ir palielinājies gan pabeigto atbilstības pārbaužu skaits (2009. gadā 14 un 2008. gadā 1), gan saskaņotas klasifikācijas un marķējuma priekšlikumu skaits (2009. gadā 30 un 2008. gadā 14);

                  6.

                  pauž gandarījumu par veiksmīgu Aģentūras otro darbības gadu, ņemot vērā, ka par tās budžeta pārvaldību 2007. gadā bija atbildīga Komisija (Uzņēmējdarbības un rūpniecības ģenerāldirektorāts); īpaši uzsver, ka sekmīgo un salīdzinoši ātro Aģentūras izveidi galvenokārt veicināja atbildīgā ģenerāldirektorāta prasmīgais atbalsts, pieredzes apmaiņa ar līdzīgām aģentūrām un uzņēmējas valsts sniegtais spēcīgais atbalsts;

                  7.

                  atzinīgi vērtē Aģentūras centienus vairāk ņemt vērā klientu vajadzības un uzlabot atsauksmju procedūras; īpaši atzinīgi vērtē to, ka Aģentūra 2009. gadā ir veikusi ieinteresēto personu aptauju un palielinājusi palīdzības pasākumus nozares uzņēmumiem (piemēram, piedāvājot telefoniskas konsultācijas vadošajām reģistrētajām struktūrām, seminārus, tīkla sanāksmes, sabiedriskās apspriešanas utt.);

                  8.

                  prasa Revīzijas palātai veikt Aģentūras darbības rezultātu revīzijas;

         Apropriāciju pārnešana

                  9.

                  aicina Aģentūru turpināt uzlabot savu iepirkumu un budžeta izpildes plānošanu un uzraudzību, lai samazinātu pārnesto apropriāciju īpatsvaru; norāda, ka Revīzijas palāta konstatēja EUR 20 000 000 (29 % apropriāciju) pārnešanu uz 2010. budžeta gadu un ka aptuveni 88 % no šīs summas attiecas uz pasākumiem, kas vēl nav īstenoti (bet dažos gadījumos uz precēm, kas vēl nav saņemtas) līdz gada beigām; turklāt norāda, ka 5 % apropriāciju (EUR 3 000 000) tika atcelti;

                  10.

                  tomēr atzinīgi vērtē Aģentūras apņemšanos saistību apropriāciju pārnešanu 2010. gadā samazināt zem 20 % līmeņa un atcelto apropriāciju līmeni ievērojami samazināt salīdzinājumā ar 2008. gadu; attiecīgi aicina Aģentūru informēt budžeta izpildes apstiprinātājiestādi par šajā sakarā veiktajiem pasākumiem;

         Cilvēkresursi

                  11.

                  konstatē, ka salīdzinājumā ar 2008. gadu kopējais amatu sarakstā iekļauto amatvietu skaits ir palielinājies par 47 %; atzinīgi vērtē to, ka gada beigās bija aizpildīti 90 % no Aģentūras amatu sarakstā paredzētajām amatvietām; tomēr atgādina, ka ir svarīgi, lai Aģentūra pastāvīgi uzraudzītu budžeta un darbā pieņemšanas plāna īstenošanu;

         Iekšējā revīzija

                  12.

                  atzinīgi vērtē to, ka Aģentūra ir izveidojusi iekšējās revīzijas struktūru (IRS), kuras uzdevums ir veikt iekšējās revīzijas un konsultēt izpilddirektoru jautājumos, kas saistīti ar riska pārvaldību un kontroles sistēmām, šai nolūkā sniedzot neatkarīgus atzinumus un ieteikumus;

                  13.

                  apliecina, ka Iekšējās revīzijas dienests (IRD) 2009. gada 1. decembrī ir iesniedzis galīgo stratēģisko revīzijas plānu 2010.–2012. gadam (secīgi izstrādāts trim gadiem un reizi gadā atjaunināts); tādēļ aicina Aģentūras izpilddirektoru informēt budžeta izpildes apstiprinātājiestādi par šī revīzijas plāna saturu;

                  14.

                  aicina Aģentūru informēt budžeta izpildes apstiprinātājiestādi par pasākumiem, kas veikti, lai uzlabotu kontroles sistēmu, šai nolūkā stiprinot finanšu aprites sistēmas, darbplūsmas, revīzijas, rīcības plānus un riska novērtēšanu;

                  15.

                  mudina Aģentūru efektīvi nodrošināt, lai:

                              —

                              būtu ieviesti visi finansēšanas lēmumiem vajadzīgie komponenti (piemēram, Aģentūras darba programmas un finansiālu lēmumu standartparaugi),

                              —

                              katrā organizācijas līmenī tiktu pienācīgi definēta un apstrādāta nepieciešamā informācija,

                              —

                              darba programmā būtu norādīti visi no budžeta nodrošinātie līdzekļi,

                              —

                              finanšu procedūru dokumentācija un pārbaudes saraksti tiktu pabeigti un atjaunināti;

                  16.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (6) par aģentūru darbību, finanšu pārvaldību un kontroli.

         (1)  OV C 338, 14.12.2010., 34. lpp.

         (2)  OV L 248, 16.9.2002., 1. lpp.

         (3)  OV L 396, 30.12.2006., 1. lpp.

         (4)  OV L 357, 31.12.2002., 72. lpp.

         (5)  OV L 252, 25.9.2010., 146. lpp.

         (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lappusi).


title: 2012/557/ES: Eiropas Parlamenta Lēmums ( 2012. gada 10. maijs ) par Eiropas Savienības 2010. finanšu gada vispārējā budžeta izpildes apstiprināšanu, VII iedaļa – Reģionu komiteja#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eiropas Savienības 2010. finanšu gada vispārējā budžeta izpildes apstiprināšanu, VII iedaļa – Reģionu komiteja

text:
               17.10.2012

               LV

               Eiropas Savienības Oficiālais Vēstnesis

               L 286/113

         EIROPAS PARLAMENTA LĒMUMS
   (2012. gada 10. maijs)
   par Eiropas Savienības 2010. finanšu gada vispārējā budžeta izpildes apstiprināšanu, VII iedaļa – Reģionu komiteja
   (2012/557/ES)
   EIROPAS PARLAMENTS,

               —

               ņemot vērā Eiropas Savienības 2010. finanšu gada vispārējo budžetu (1),

               —

               ņemot vērā Eiropas Savienības gada pārskatus par 2010. finanšu gadu (COM(2011) 473 – C7-0262/2011) (2),

               —

               ņemot vērā Reģionu komitejas gada ziņojumu par 2010. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par budžeta izpildi 2010. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2010. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0090/2012),

               1.

               sniedz Reģionu komitejas ģenerālsekretāram apstiprinājumu par Reģionu komitejas 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 64, 12.3.2010.

      (2)  OV C 332, 14.11.2011., 1. lpp.

      (3)  OV C 326, 10.11.2011., 1. lpp.

      (4)  OV C 332, 14.11.2011., 134. lpp.

      (5)  OV L 248, 16.9.2002., 1. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eiropas Savienības 2010. finanšu gada vispārējā budžeta izpildes apstiprināšanu, VII iedaļa – Reģionu komiteja
      EIROPAS PARLAMENTS,

                  —

                  ņemot vērā Eiropas Savienības 2010. finanšu gada vispārējo budžetu (1),

                  —

                  ņemot vērā Eiropas Savienības gada pārskatus par 2010. finanšu gadu (COM(2011) 473 – C7-0262/2011) (2),

                  —

                  ņemot vērā Reģionu komitejas gada ziņojumu par 2010. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

                  —

                  ņemot vērā Revīzijas palātas gada pārskatu par budžeta izpildi 2010. finanšu gadā, ar iestāžu atbildēm (3),

                  —

                  ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2010. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0090/2012),

                  1.

                  uzsver, ka Revīzijas palāta savā 2010. gada pārskatā norāda uz kļūdām saistībā ar viena pastāvīgā darbinieka pieņemšanu darbā un publisko iepirkumu mutiskās tulkošanas vajadzībām;

                  2.

                  pauž gandarījumu par Reģionu komitejas paskaidrojumiem attiecībā uz konstatētajām kļūdām un par lēmumiem, kas pieņemti, lai novērstu šādu situāciju atkārtošanos nākotnē (no citas ES iestādes pārceltu ierēdņu darbā pieņemšanas procedūras uzlabošana, līgumu vērtības aplēšu uzraudzība un kontrole, izmantojot standartizētu dokumentu, un, visbeidzot, konkursa piedāvājumu uzraudzības un kontroles sistēmas pilnveidošana, izveidojot pastkasti ar ierobežotu piekļuvi);

                  3.

                  pauž gandarījumu, ka Revīzijas palāta, pamatojoties uz veikto revīziju, secinājusi, ka kopumā 2010. gada 31. decembrī slēgtajā finanšu gadā izdarītajos maksājumos, kas saistīti ar iestāžu un pārējo struktūru administratīvajiem un citiem izdevumiem, būtisku kļūdu nav; nodaļā “Administratīvie izdevumi” iespējamākais kļūdu īpatsvars kopumā tiek lēsts 0,4 % apmērā (7.9. un 7.10. punkts);

                  4.

                  atzinīgi vērtē Reģionu komitejas lēmumu izstrādāt un ieviest aplēšu standartveida dokumentāciju sarunu procedūras izmantošanas gadījumā;

                  5.

                  konstatē, ka 2010. gadā Reģionu komitejas rīcībā bija saistību apropriācijas EUR 90 800 000 apmērā (2009. gadā – EUR 88 000 000) un ka šo apropriāciju izlietojuma līmenis bija uzlabojies (99,4 % 2010. gadā salīdzinājumā ar 98,37 % 2009. gadā); uzsver, ka Reģionu komitejas budžets paredzēts tikai administratīvām vajadzībām – 72 % līdzekļu atvēlēti ar šo iestādi saistītajām personām un 28 % – ēkām, mēbelēm, aprīkojumam un dažādiem darbības izdevumiem;

                  6.

                  aicina Reģionu komiteju pēc iespējas ierobežot turpmākos līdzekļu palielinājumus un jaunās vai paplašinātās darbības finansēt, galvenokārt izmantojot ietaupījumus un esošo izdevumu racionalizēšanu;

                  7.

                  lai noteiktu iespējamos ietaupījumus, aicina Reģionu komiteju tā vietā, lai katrā budžeta ciklā esošo budžeta pozīciju līdzekļus vienkārši palielinātu saskaņā ar inflācijas līmeni, veikt visaptverošu izdevumu pārskatīšanu, pamatojoties uz nulles budžeta principu;

                  8.

                  pauž gandarījumu, ka, ņemot vērā prasību, kas izteikta Parlamenta 2011. gada 10. maijā rezolūcijā (6) par 2009. finanšu gada budžeta izpildes apstiprināšanu, Reģionu komiteja ir uzlabojusi savu budžeta procedūru, kurā pašlaik ir četri posmi: Reģionu komitejas veiktā sagatavošana, Finanšu un administratīvo lietu komisijas veiktā provizoriskā budžeta projekta novērtēšana, Reģionu komitejas Biroja un pilnsapulces nostājas pieņemšana par budžeta projektu un budžeta izpildes vidusposma pārbaude (vidusposma pārskatīšana);

                  9.

                  pauž gandarījumu, ka gan Reģionu komiteja, gan Eiropas Ekonomikas un sociālo lietu komiteja (turpmāk – EESK) 2011. gada 27. decembrī beidzot saņēma EMAS (Eiropas Savienības Vides pārvaldības un audita sistēmas) sertifikātu; prasa, lai tam sniedz informāciju par kopējo no atjaunojamiem avotiem iegūtās enerģijas patēriņu;

                  10.

                  ir gandarīts par rezultātiem, kas ietverti vidusposma novērtēšanas ziņojumā par Reģionu komitejas un EESK administratīvās sadarbības nolīguma darbību; norāda, ka kopīgu dienestu izveide ir ļāvusi abām komitejām ietaupīt budžeta līdzekļus; vēlas, lai abas komitejas izpildītu ieteikumus attiecībā uz personālu (turpmāka noteikumu saskaņošana), sociālo un medicīnas dienestu, kā arī iekšējiem dienestiem; vēlas, lai pirms nākamās budžeta izpildes apstiprināšanas procedūras to informē par veikto ietaupījumu summu;

                  11.

                  atzinīgi vērtē Reģionu komitejas kvalitatīvo kopsavilkumu par iekšējās revīzijas dienesta darbībām; prasa, lai pēc iespējas ātrāk tiktu veikta ieviešanas procesā esošo tiesību īstenošanas un budžeta pozīciju pārvaldības revīzija, tiktu uzraudzīta to ieteikumu izpilde, kuri attiecas uz iekšējo kontroles normu ieviešanu, un tiktu pastiprināta finanšu plūsmu atbilstība;

                  12.

                  atzinīgi vērtē Reģionu komitejas sagatavoto darbības uzlabošanas plānu, ņemot vērā tās organizatoriskās pārvaldības pašnovērtējumu (publiskās pārvaldes pašnovērtēšanas sistēma (CAF) (7)), kura mērķi ir šādi:

                              —

                              uzlabot konsultatīvo un politisko darbību ietekmi un uzraudzību,

                              —

                              efektīvāk īstenot politiskās darbības atbalsta pasākumus un uzlabot attiecības starp institūcijām, kā arī starptautiskās partnerības,

                              —

                              pastiprināt sadarbību ar vietējām un reģionālām pašvaldībām un to asociācijām, kā arī to savstarpējo sadarbību,

                              —

                              izpētīt iespējas, kā Reģionu komitejas politiskie mehānismi varētu gūt labumu no efektivitātes palielināšanas, tostarp no iespējamas ceļa izdevumu samazināšanas, izmantojot videokonferences,

                              —

                              uzlabot atbalstu Reģionu komitejas locekļiem attiecībā uz pilsoņu pārstāvjiem sniedzamo informāciju par Reģionu komiteju,

                              —

                              regulāri organizēt seminārus vadošajiem darbiniekiem, kuros piedalītos arī Reģionu komitejas priekšsēdētājs;

                        vēlas, lai to informē par šo iniciatīvu gada darbības pārskatos;

                  13.

                  atzinīgi vērtē gada darbības pārskatu nemainīgi augsto kvalitāti; vēlas, lai šajā pārskatā turpmāk tiktu ietverta arī detalizēta tabula, kurā tiktu atspoguļoti visi Reģionu komitejas rīcībā esošie cilvēkresursi sadalījumā pēc amata kategorijas, pakāpes, dzimuma, piedalīšanās profesionālajā apmācībā un valstspiederības;

                  14.

                  atkārtoti apstiprina savu nostāju, proti, ka rūpēs par pārredzamības nodrošināšanu visu iestāžu locekļu regulāri atjaunotām finansiālo interešu deklarācijām ir jābūt pieejamām internetā; šajā sakarībā pauž gandarījumu, ka Reģionu komitejas Birojs 2011. gada decembrī pieņēma lēmumu iestādes locekļu finansiālo interešu deklarācijas darīt pieejamas tiešsaistē – tajā tīmekļa vietnes daļā, kurā tiek publicēta informācija par iestādes locekļiem;

                  15.

                  norāda, ka Līgumā par Eiropas Savienības darbību uzsvērts subsidiaritātes principa nozīmīgums, kas pastiprina Reģionu komitejas lomu; šajā sakarībā atzinīgi vērtē Reģionu komitejas darbu, it īpaši pie stratēģijas “Eiropa 2020” un pie daudzlīmeņu pārvaldības;

                  16.

                  uzskata, ka Reģionu komitejas ietekmes gada ziņojums ir lietderīgs instruments komitejas darba novērtēšanai;

                  17.

                  prasa visus Reģionu komitejas sniegto atzinumus pievienot attiecīgajām lietām.

         (1)  OV L 64, 12.3.2010.

         (2)  OV C 332, 14.11.2011., 1. lpp.

         (3)  OV C 326, 10.11.2011., 1. lpp.

         (4)  OV C 332, 14.11.2011., 134. lpp.

         (5)  OV L 248, 16.9.2002., 1. lpp.

         (6)  OV L 250, 27.9.2011., 102. lpp.

         (7)  Kopējā novērtēšanas sistēma, Eiropas Publiskās administrācijas institūts, Māstrihta, 2006. gads.


title: 2011/561/ES: Eiropas Parlamenta Lēmums ( 2011. gada 10. maijs ) par Eiropas Savienības 2009. finanšu gada vispārējā budžeta izpildes apstiprināšanu, VII iedaļa – Reģionu komiteja#Eiropas Parlamenta Rezolūcija ( 2011. gada 10. maijs ), ar konstatējumiem, kas ir neatņemama daļa no Lēmuma par Eiropas Savienības 2009. finanšu gada vispārējā budžeta izpildes apstiprināšanu, VII iedaļa – Reģionu komiteja

text:
               27.9.2011

               LV

               Eiropas Savienības Oficiālais Vēstnesis

               L 250/101

         EIROPAS PARLAMENTA LĒMUMS
   (2011. gada 10. maijs)
   par Eiropas Savienības 2009. finanšu gada vispārējā budžeta izpildes apstiprināšanu, VII iedaļa – Reģionu komiteja
   (2011/561/ES)
   EIROPAS PARLAMENTS,

               —

               ņemot vērā Eiropas Savienības 2009. finanšu gada vispārējo budžetu (1),

               —

               ņemot vērā Eiropas Savienības galīgos gada pārskatus par 2009. finanšu gadu (SEC(2010) 963 – C7–0217/2010) (2),

               —

               ņemot vērā Reģionu komitejas gada ziņojumu par 2009. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par budžeta izpildi 2009. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar Līguma par Eiropas Savienības darbību 287. pantu,

               —

               ņemot vērā EK līguma 272. panta 10. punktu un 274., 275. un 276. pantu un Līguma par Eiropas Savienības darbību 314. panta 10. punktu un 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0139/2011),

               1.

               sniedz Reģionu komitejas ģenerālsekretāram apstiprinājumu par Reģionu komitejas 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV L 69, 13.3.2009.

      (2)  OV C 308, 12.11.2010., 1. lpp.

      (3)  OV C 303, 9.11.2010., 1. lpp.

      (4)  OV C 308, 12.11.2010., 129. lpp.

      (5)  OV L 248, 16.9.2002., 1. lpp.

      EIROPAS PARLAMENTA REZOLŪCIJA
      (2011. gada 10. maijs),
      ar konstatējumiem, kas ir neatņemama daļa no Lēmuma par Eiropas Savienības 2009. finanšu gada vispārējā budžeta izpildes apstiprināšanu, VII iedaļa – Reģionu komiteja
      EIROPAS PARLAMENTS,

                  —

                  ņemot vērā Eiropas Savienības 2009. finanšu gada vispārējo budžetu (1),

                  —

                  ņemot vērā Eiropas Savienības galīgos gada pārskatus par 2009. finanšu gadu (SEC(2010) 963 – C7-0217/2010) (2),

                  —

                  ņemot vērā Reģionu komitejas gada ziņojumu par 2009. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

                  —

                  ņemot vērā Revīzijas palātas gada pārskatu par budžeta izpildi 2009. finanšu gadā, ar iestāžu atbildēm (3),

                  —

                  ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar Līguma par Eiropas Savienības darbību 287. pantu,

                  —

                  ņemot vērā EK līguma 272. panta 10. punktu un 274., 275. un 276. pantu un Līguma par Eiropas Savienības darbību 314. panta 10. punktu un 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0139/2011),

                  1.

                  norāda, ka 2009. gadā Reģionu komitejas rīcībā bija saistību apropriācijas par kopējo summu EUR 88 000 000 (2008. gadā – EUR 93 000 000) un to izlietojuma līmenis bija 98,37 %, kas ir augstāks nekā pārējo iestāžu vidējais rādītājs (97,69 %);

                  2.

                  konstatē, ka Revīzijas palāta savā gada pārskatā ir norādījusi – veicot revīziju, nav konstatētas nozīmīgas nepilnības, par kurām būtu jāizsaka Reģionu komitejai piezīmes;

                  3.

                  norāda, ka Reģionu komitejai 2009. gadā tika piešķirtas 10 jaunas amata vietas (un vēl 4 amata vietas 2010. gadā), atzinīgi vērtē to, ka ir pieņemti noteikumi par elastīgu darba laiku, kas 2011. gada 1. janvārī ir stājušies spēkā; ņem vērā Reģionu komitejas centienus nodrošināt tāldarba iespējas; norāda arī uz to, ka ievērojami palielinājies apmācībai atvēlētais Reģionu komitejas budžets (par 12 % salīdzinājumā ar 2008. gadu) un palielinājies apmācības kursu skaits, turklāt priekšroka tiek dota mērķtiecīgāk izstrādātām mācību programmām, kas paredzētas zināšanu pilnveidošanai konkrētā jomā;

                  4.

                  ar gandarījumu konstatē, ka 2009. gadā Reģionu komiteja ir atjauninājusi savu analītisko budžeta uzraudzības instrumentu (“BudgetWatch”), kas nodrošina vispusīgāku informāciju par Reģionu komitejas budžetu, veicina Reģionu komitejas budžeta resursu izmantošanu un ļauj noteikt jomas, kurām vadībai jāpievērš uzmanība;

                  5.

                  ir gandarīts, ka, saskaņā ar informāciju, ko Reģionu komiteja sniegusi, atsaucoties uz Parlamenta 2010. gada 5. maija rezolūciju par Eiropas Savienības 2008. finanšu gada vispārējā budžeta izpildes apstiprināšanu (6), ir pienācīgi īstenots Reģionu komitejas un Eiropas Ekonomikas un sociālo lietu komitejas (EESK) administratīvās sadarbības nolīgums 2008.–2014. gadam, un norāda, ka pagaidām nav konstatēta nepieciešamība arī turpmāk uzlabot praktiskus aspektus un ka abas komitejas joprojām apzinās – saskaņošanas līmenim jābūt nemainīgi augstam, un to savukārt garantē administratīvās sadarbības nolīguma pārvaldības struktūra; aicina Reģionu komiteju un EESK darīt zināmu, vai pakalpojumu nošķiršana, kas radusies administratīvās sadarbības nolīguma rezultātā, patiešām nav ietekmējusi budžeta apmēru, un ziņot budžeta izpildes apstiprinātājiestādei par termiņa vidusposma pārskatīšanas rezultātiem, kas attiecībā uz minēto nolīgumu veicama 2011. gadā;

                  6.

                  ņem vērā iestāžu sadarbības jomā īstenotos pasākumus, sevišķi to, ka tiek ieviesta personāla vadības sistēma “Sysper2”, un šai nolūkā veikto sagatavošanās darbu;

                  7.

                  norāda, ka Iekšējās revīzijas dienests (IRD) veica budžeta plānošanas sistēmu atbilstības revīziju (ko 2009. gadā pabeidza) un revīziju attiecībā uz tiesību noteikšanas atbilstību, kā arī kontroles revīzijas par komandējuma izdevumiem, par pētījumiem un ekspertu konsultācijām un otro paveiktā darba kontroles revīziju attiecībā uz iekšējās kontroles standartu piemērošanu un finanšu aprites sistēmu atbilstību; attiecībā uz pēdējo minēto revīziju atzīmē – lai gan tā bija otrā kontroles revīzija, tika konstatēts, ka rezultāta rādītājs (t. i., 12 mēnešos īstenoto ieteikumu skaits) joprojām ir zems; norāda arī uz to, ka netika veikts plānotais pētījums par IRD darbības kvalitāti;

                  8.

                  vēlreiz apstiprina savu nostāju, proti, ka pārredzamības interesēs visu Savienības iestāžu locekļu finansiālo interešu deklarācijām vajadzētu būt pieejamām publiskā reģistrā internetā; atgādina Reģionu komitejai, ka ir pieprasījis, lai Reģionu komitejas locekļi deklarētu savas finansiālās intereses, sniedzot atbilstīgu informāciju par deklarējamu profesionālo darbību un citiem algotiem amatiem vai darbībām; ar gandarījumu ņem vērā šai sakarā sniegto Reģionu komitejas atbildi, jo īpaši Reģionu komitejas priekšsēdētājas 2011. gada 11. februāra vēstuli; prasa, lai Reģionu komiteja savā gada darbības pārskatā analizētu to, kā šis jautājums tiek risināts;

                  9.

                  pauž atzinību Reģionu komitejai par gada darbības pārskatu nemainīgi augsto kvalitāti un atzinīgi vērtē to, ka šajos pārskatos ir sniegta informācija par pasākumiem, kas veikti saistībā ar iepriekšējiem Parlamenta lēmumiem par budžeta izpildes apstiprināšanu.

                  10.

                  aicina Reģionu komiteju 2011. gada laikā steidzamības kārtā veikt visaptverošu izdevumu pārskatīšanu visās darbības jomās, lai pārliecinātos, vai visi izdevumi ir lietderīgi, un noteiktu iespējamos ietaupījumus, kas šajā taupības laikā samazinātu spiedienu uz budžetu.

         (1)  OV L 69, 13.3.2009.

         (2)  OV C 308, 12.11.2010., 1. lpp.

         (3)  OV C 303, 9.11.2010., 1. lpp.

         (4)  OV C 308, 12.11.2010., 129. lpp.

         (5)  OV L 248, 16.9.2002., 1. lpp.

         (6)  OV L 252, 25.9.2010., 98. lpp.


title: 2012/578/ES: Eiropas Parlamenta Lēmums ( 2012. gada 10. maijs ) par Eiropas Narkotiku un narkomānijas uzraudzības centra 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eiropas Narkotiku un narkomānijas uzraudzības centra 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/206

         EIROPAS PARLAMENTA LĒMUMS
   (2012. gada 10. maijs)
   par Eiropas Narkotiku un narkomānijas uzraudzības centra 2010. finanšu gada budžeta izpildes apstiprināšanu
   (2012/578/ES)
   EIROPAS PARLAMENTS,

               —

               ņemot vērā Eiropas Narkotiku un narkomānijas uzraudzības centra 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2010. finanšu gada pārskatiem, ar Centra atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (3) un jo īpaši tās 15. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0134/2012),

               1.

               sniedz Eiropas Narkotiku un narkomānijas uzraudzības centra direktoram apstiprinājumu par Centra 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 156. lpp.

      (2)  OV L 248, 16.9.2002., 1. lpp.

      (3)  OV L 376, 27.12.2006., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eiropas Narkotiku un narkomānijas uzraudzības centra 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Narkotiku un narkomānijas uzraudzības centra 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2010. finanšu gada pārskatiem, ar Centra atbildēm (1),

                  —

                  ņemot vērā Padomes 2012. gada 21. februāra ieteikumu (06083/2012 – C7-0051/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (pārstrādāta versija) (3) un jo īpaši tās 15. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0134/2012),

                  A.

                  tā kā Revīzijas palāta ir norādījusi – tā guvusi pamatotu pārliecību, ka gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2011. gada 10. maijā Parlaments sniedza Eiropas Narkotiku un narkomānijas uzraudzības centra direktoram apstiprinājumu par Centra 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              aicināja Centru iespējamo pārnesto apropriāciju analīzei izstrādāt vajadzīgos norādījumus un procedūras un uzlabot darbības plānošanu un uzraudzību, lai ierobežotu apropriāciju pārnešanu,

                              —

                              aicināja Centru nodrošināt apstiprinātās personāla novērtēšanas procedūras konsekventu piemērošanu,

                              —

                              mudināja Centru nevilcinoties īstenot Iekšējās revīzijas dienesta (IRD) 9 ļoti svarīgos ieteikumus un informēt budžeta izpildes apstiprinātājiestādi par paveikto;

                  C.

                  tā kā Centra 2010. gada sākotnējais budžets bija EUR 15 900 323, kas salīdzinājumā ar 2009. gada budžetu EUR 14 700 000 apmērā ir palielinājums par 8,16 %; tā kā Savienības iemaksa Centra 2010. gada budžetā bija EUR 14 800 000 (6), kas salīdzinājumā ar 2009. gadu ir palielinājums par 4,59 %,

         Budžeta un finanšu pārvaldība

                  1.

                  norāda, ka gada galīgos pārskatos redzams, ka Centra faktiskie ieņēmumi 2010. finanšu gadā bija EUR 16 245 886; norāda, ka atšķirību starp 2010. gada faktiskajiem ieņēmumiem un 2010. gada budžetā paredzētajiem ieņēmumiem izraisīja šādi faktori:

                              —

                              EUR 362 000 maksājums 2010. gadā no Savienības iemaksas saistībā ar Centra 2008. un 2009. gada budžeta ieņēmumiem,

                              —

                              EUR 16 437 kompensēšana, kas atbilst pozitīvajai bilancei no Norvēģijas 2008. un 2009. gada iemaksām Centra budžetā,

                              —

                              EUR 1 980,00, kas atbilst 2010. gadā saņemtai summai, kura nebija iekļauta 2010. gada budžetā;

                  2.

                  norāda, ka Savienības iemaksa 2010. gadā bija EUR 14 800 000, no kuriem EUR 200 000 tika saņemti no pārpalikuma atgūšanas, ko pieskaitīja budžetā iekļautajai summai EUR 14 600 000 apmērā;

                  3.

                  norāda, ka no Centra galīgajiem gada pārskatiem ir redzams, ka izpildes līmenis 2010. gada budžeta apropriācijām ir 98,82 % (– 0,03 % salīdzinājumā ar 2009. gadu) saistību apropriācijām, 94,85 % maksājumu apropriācijām salīdzinājumā ar saistību apropriācijām (– 1,66 % salīdzinājumā ar 2009. gadu) un 93,73 % maksājumiem, salīdzinot ar galīgo budžetu (– 1,67 % salīdzinājumā ar 2009. gadu);

                  4.

                  turklāt norāda, ka dati par I un II nodaļas (personāls un atbalsta pasākumi) budžeta izpildi parāda pieaugumu salīdzinājumā ar 2009. gada izpildes līmeni gan attiecībā uz saistībām, gan maksājumiem – attiecīgi + 0,57 % un + 13,4 %; norāda, ka izpildes līmenis saistību apropriācijām ir 99,15 % un maksājumu apropriācijām 96,64 % salīdzinājumā ar 2009. gadu, kad šie rādītāji bija 98,58 % un 95,30 %;

                  5.

                  konstatē, ka III nodaļas (projekti un pamatdarbība) budžeta izpildes līmenis parāda, ka salīdzinājumā ar 2009. gadu ir pazeminājusies maksājumu apropriāciju izmantošana (– 9,58 %) un nedaudz samazinājušās galīgā budžeta saistību apropriācijas – par 1,37 %; norāda arī, ka izpildes līmenis saistību apropriācijām ir 98,04 % un maksājumu apropriācijām ir 88,83 %; ņemot vērā Centra sniegto informāciju, norāda, ka to izraisīja šādi faktori:

                              —

                              vairāk nekā 70 % no valstu koordinācijas centriem spēja pieprasīt tikai pirmo iemaksu no 2010. gada Reitox līdzfinansējuma,

                              —

                              nebija iespējams līdz 2010. gada beigām veikt dažus maksājumus saistībā ar gada nogalē notikušo tehnisko sanāksmju izmaksu atmaksāšanu,

                              —

                              nebija iespējams veikt daļu no atlikušajiem maksājumiem, kas saistīti ar nelieliem līgumiem par ārējiem tehniskiem pētījumiem un apsekojumiem, jo attiecīgās iepirkuma vai līgumslēgšanas darbības tika pabeigtas vēlu,

                        uzskata, ka zems izpildes līmenis III nodaļas maksājumu apropriācijām ietekmē Centra projektu un darbību gaitu un var negatīvi ietekmēt plānoto rezultātu sasniegšanu; tāpēc aicina Centru nekavējoties veikt pasākumus, lai turpmāk paaugstinātu maksājumu apropriāciju izpildes līmeni, un informēt budžeta izpildes apstiprinātājiestādi par šajā ziņā gūtajiem panākumiem;

                  6.

                  aicina Centru konsolidēt savu finanšu pārvaldību; atzīst, ka ar narkotikām saistītie jautājumi būtu pienācīgi jāiekļauj jaunajā daudzgadu finanšu programmā 2014.–2020. gadam;

         Apropriāciju pārnešana

                  7.

                  atzinīgi vērtē Centra iniciatīvu vēl vairāk samazināt pārnesto apropriāciju apjomu; jo īpaši norāda, ka gada darbības pārskatā minēts, ka Centrs ir veicis šādus pasākumus:

                              —

                              dažādu Centra finansiālo un faktisko izpildītāju vajadzībām ir notikuši pieci mācību kursi par budžeta operācijām un iepirkuma procesiem,

                              —

                              lai analizētu un novērstu līdzekļu pārnešanu, ir ieviestas skaidrākas un strukturētākas instrukcijas un procedūras,

                              —

                              konkursu procedūras, kuru mērķis ir īstenot gada darba programmu vai budžetu, pēc iespējas ir laicīgi plānotas, lai parasti šīs procedūras varētu īstenot attiecīgā gada pirmajā pusgadā,

                              —

                              lai uzlabotu Centra spējas plānot un pārraudzīt savu darbību, tika pieņemts darbā viens AD līmeņa darbinieks,

                        tomēr aicina Revīzijas palātu informēt budžeta izpildes apstiprinātājiestādi par šo pasākumu efektivitāti;

         Grāmatvedības sistēma

                  8.

                  no galīgā gada pārskata konstatē, ka Centrs ir ieviesis jaunu ienākumu struktūru, kas izveidota ABAC sistēmā, lai vienkāršotu un labāk pārvaldītu iekasēšanas rīkojumus;

                  9.

                  turklāt norāda, ka Centrs pārskatīja savu uz darbības jomām balstītas pārvaldības sistēmu un definēja uz izmaksām balstītu grāmatvedības sistēmu; jo īpaši norāda, ka attiecīgās ABAC un SAP CO lietojumprogrammas ir pienācīgi konfigurētas un ekspluatācijas posmam būtu bijis jāsākas 2011. gada pirmajā kvartālā; aicina Centru informēt budžeta izpildes apstiprinātājiestādi par šajā jautājumā gūtajiem panākumiem;

         Publiskais iepirkums

                  10.

                  no Centra galīgā gada pārskata konstatē, ka nebija iespējams veikt daļu no atlikušajiem maksājumiem, kas saistīti ar nelieliem līgumiem par ārējiem tehniskiem pētījumiem un apsekojumiem, jo attiecīgās iepirkuma vai līgumslēgšanas darbības tika pabeigtas vēlu, tomēr saskaņā ar attiecīgo Centra darba programmas projektu gaitu;

         Darbības rezultāti

                  11.

                  aicina Centru darbības plānošanā pienācīgi ņemt vērā ziņošanas līmeni; jo īpaši mudina Centru pārliecināties, lai gada darbības pārskats efektīvi atspoguļotu gada darbības programmu un lai resursu plānošana darbībām (ABB) būtu pielāgota Centra organizatoriskajai struktūrai un tādējādi varētu uzraudzīt budžeta izpildi;

                  12.

                  atzinīgi vērtē informācijas izplatīšanu internetā kā efektīvu un rentablu daļu no Centra vispārējās komunikāciju stratēģijas un informēšanas darbībām; turklāt aicina Centru ierosināt uzlabojumus, kas ļautu tam arī turpmāk īstenot daudzvalodības politiku, izmantojot Reitox;

                  13.

                  norāda, ka ir jāpārvar ekonomiskās grūtības Eiropas Savienībā, un tādēļ mudina atjaunot elastību, veikt inovatīvus organizatoriskus pasākumus un uzlabot Savienības iestāžu, aģentūru un dalībvalstu iestāžu savstarpējo koordināciju;

                  14.

                  atzinīgi vērtē uzlaboto sadarbību starp centru un Eiropas skolu izpētes projektu par alkoholu un citām narkotikām (ESPAD); uzskata, ka alkohola un tabakas lietošanas un citas, ar vielām nesaistītas, atkarību veicinošas uzvedības uzraudzība kā prioritāte būtu jāiekļauj nākamajā Savienības Narkomānijas apkarošanas stratēģijā.

         Riska novērtējums

                  15.

                  konstatē, iepazīstoties ar Centra gada darbības pārskatu, ka Centrs ir apstiprinājis vispusīgu metodiku riska identificēšanai un novērtēšanai un ka tas palīdzēs uzlabot riska pārvaldību Centrā; tomēr aicina Revīzijas palātu informēt budžeta izpildes apstiprinātājiestādi par šo Centra veikto pasākumu efektivitāti; aicina arī IRD pienācīgi pārliecināties par centrālā riska reģistra efektīvu izveidi saskaņā ar IRD ieteikumiem un prasībām, kas paredzētas Centra iekšējās kontroles standartos;

         Iekšējā revīzija

                  16.

                  konstatē, ka 2010. gadā IRD veica ārējās komunikācijas rezultātu pārvaldības revīziju, kuras mērķis bija novērtēt un pārliecināties par iekšējo kontroli attiecībā uz ārējās komunikācijas rezultātiem; jo īpaši norāda, ka gadu gaitā komunikācijas jomā ir izdoti dažādi stratēģiski dokumenti, tomēr tie nav sasaistīti ar 2010. gada darba programmu un daudzgadu programmu 2010.–2012. gadam un ka plānošanas dokumentu aprites cikla gaitā nav plānota mērķgrupu periodiska atjaunināšana, lai gan tas ir prasīts Centra komunikācijas stratēģijā;

                  17.

                  mudina Centru turpmāko komunikācijas stratēģiju šajā ziņā sasaistīt ar gada un daudzgadu plānošanas dokumentiem un regulāri pārskatīt mērķgrupu vajadzības;

                  18.

                  atzīst, ka Centram joprojām ir jāīsteno pieci ļoti svarīgi ieteikumi, kas minēti IRD revīzijās par dotāciju pārvaldību (2009. gadā) un par gatavību pārcelties (2008. gadā); pauž bažas par to, ka attiecībā uz trim ļoti svarīgiem ieteikumiem īstenošana ir aizkavējusies pēc termiņa, ko Centrs noteica sākotnējā rīcības plānā; norāda arī, ka attiecībā uz vēl vienu ieteikumu Centrs ziņoja, ka tas ir īstenots 2010. gada beigās un tiek gaidīta IRD pēcpārbaude, lai pārliecinātos par tā efektīvu īstenošanu; tāpēc mudina Centru steidzami veikt pasākumus, lai labotu šo situāciju, un informēt budžeta izpildes apstiprinātājiestādi par veiktajiem pasākumiem;

                  19.

                  norāda arī, ka Centrs noraidīja vienu ieteikumu par atbilstību dotāciju nolīgumam; tāpēc mudina Centru par šo lēmumu sniegt paskaidrojumus budžeta izpildes apstiprinātājiestādei;

                  20.

                  vērš uzmanību uz Parlamenta iepriekšējos budžeta izpildes apstiprinājuma ziņojumos ietvertajiem ieteikumiem, kas izklāstīti šīs rezolūcijas pielikumā;

                  21.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (7) par aģentūru darbību, finanšu pārvaldību un kontroli.

         (1)  OV C 366, 15.12.2011., 156. lpp.

         (2)  OV L 248, 16.9.2002., 1. lpp.

         (3)  OV L 376, 27.12.2006., 1. lpp.

         (4)  OV L 357, 31.12.2002., 72. lpp.

         (5)  OV L 250, 27.9.2011., 167. lpp.

         (6)  OV L 64, 12.3.2010., 1056. un 1057. lpp.

         (7)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).

      PIELIKUMS

         EIROPAS PARLAMENTA IEPRIEKŠĒJO GADU IETEIKUMI

                  Eiropas Narkotiku un narkomānijas uzraudzības centrs

                  2006

                  2007

                  2008

                  2009

                  Darbības rezultāti

                  Netika stingri ievēroti gada pārskata un specifikācijas principi, proti, daudz apropriāciju pārvietojumu starp budžeta pozīcijām un daudzos gadījumos apliecinošie dokumenti bija nepietiekami detalizēti.

                  Nav

                  Aicina Aģentūru noteikt SMART mērķus un RACER rādītājus, kā arī izveidot Ganta diagrammu, kas sekmētu uz rezultātu gūšanu orientētu pieeju.

                  Aicina Centru katra pamatdarbības pasākuma plānošanā izmantot Ganta diagrammu.

                  Budžeta un finanšu pārvaldība

                  Iepirkuma noteikumi netika stingri ievēroti.

                  Centram ir domstarpības ar Norvēģiju par Norvēģijas finansiālā ieguldījuma aprēķinu līdzdalībai Centra darbā. Centram jācenšas pēc iespējas ātrāk atrisināt šīs domstarpības, jo tās ietekmē budžetu un Centra finanšu pārskatus (Centra novērtējums ir par EUR 80 000 lielāks nekā Norvēģijas iestāžu novērtējums).

                  Nav

                              —

                              Aicina Centru iespējamo pārnesto apropriāciju analīzei izstrādāt vajadzīgos norādījumus un procedūras un uzlabot darbības plānošanu un uzraudzību, lai samazinātu apropriāciju pārnešanu.

                              —

                              Revīzijas palāta ziņoja, ka 2009. gadā tika pārnestas EUR 339 000 apropriācijas II nodaļā “Administratīvie izdevumi” (26 %).

                  Cilvēkresursi

                  Nav

                  Nav

                  Nav

                  Aicina Centru nodrošināt apstiprinātās personāla novērtēšanas procedūras konsekventu piemērošanu.

                  Iekšējā revīzija

                  Nav

                  Nav

                  Aicina Centru izpildīt 26 no 41 ieteikuma, ko 2006. gadā sniedza Iekšējās revīzijas dienests, proti, jauno telpu kvalitātes kontrole, piesardzības pasākumi pret iespējamu plūdu kaitējumu, uzņēmējdarbības nepārtrauktības plāns un ieguldījumi iekārtās; iekšējās kontroles standartu īstenošanu (darbinieku paaugstināšana, darbinieku novērtēšana, riska pārvaldība).

                              —

                              Aicina Centru informēt budžeta izpildes apstiprinātājiestādi par paveikto riska pārvaldības un ikgadējās riska analīzes jomā.

                              —

                              Mudina Centru nevilcinoties īstenot 9 ļoti svarīgos ieteikumus un informēt budžeta izpildes apstiprinātājiestādi par paveikto.


title: 2011/612/ES: Eiropas Parlamenta Lēmums ( 2011. gada 10. maijs ) par kopuzņēmuma Clean Sky 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par kopuzņēmuma Clean Sky 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/246

         EIROPAS PARLAMENTA LĒMUMS
   (2011. gada 10. maijs)
   par kopuzņēmuma Clean Sky 2009. finanšu gada budžeta izpildes apstiprināšanu
   (2011/612/ES)
   EIROPAS PARLAMENTS,

               —

               ņemot vērā kopuzņēmuma Clean Sky 2009. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma Clean Sky gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

               —

               ņemot vērā Padomes 2011. gada 15. februāra ieteikumu (05894/2011 – C7-0051/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 71/2008, ar ko izveido kopuzņēmumu Clean Sky
                   (3), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0128/2011),

               1.

               sniedz kopuzņēmuma Clean Sky izpilddirektoram apstiprinājumu par Kopuzņēmuma 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt kopuzņēmuma Clean Sky izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 7. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par kopuzņēmuma Clean Sky 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā kopuzņēmuma Clean Sky 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par kopuzņēmuma Clean Sky gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

                  —

                  ņemot vērā Padomes 2011. gada 15. februāra ieteikumu (05894/2011 – C7-0051/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2007. gada 20. decembra Regulu (EK) Nr. 71/2008, ar ko izveido kopuzņēmumu Clean Sky
                      (3), un jo īpaši tās 11. panta 4. punktu,

                  —

                  ņemot vērā ar Kopuzņēmuma valdes 2008. gada 7. novembra lēmumu pieņemtos kopuzņēmuma Clean Sky finanšu noteikumus,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0128/2011),

                  A.

                  tā kā Revīzijas palāta norādījusi – tā ir guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2007. gada decembrī kopuzņēmums Clean Sky tika izveidots ar mērķi Eiropas Savienībā ātrāk izstrādāt, apstiprināt un demonstrēt ekoloģiski tīras aviotransporta tehnoloģijas, lai tās varētu iespējami drīz izmantot;

                  C.

                  tā kā Kopuzņēmums tikai sāk savu darbību un līdz 2009. gada beigām vēl nebija pilnībā ieviesis iekšējās kontroles un finanšu informācijas sistēmu,

         Budžeta izpilde

                  1.

                  norāda, ka Kopuzņēmuma galīgais 2009. gada budžets ietvēra saistību apropriācijas EUR 91 000 000 apmērā un maksājumu apropriācijas EUR 60 000 000 apmērā; turklāt apliecina, ka saistību apropriāciju un maksājumu apropriāciju izlietojums bija attiecīgi 98 % un mazāk nekā 1 %;

                  2.

                  saprot, ka Kopuzņēmums vēl tikai sāk savu darbību; tomēr ir nobažījies par to, ka pētniecības pasākumi, kuriem 2008. gadā Komisija Kopuzņēmuma vārdā piešķīra priekšfinansējumu, 2009. gadā vēl nebija pabeigti un ka projektu novēlotas īstenošanas dēļ tika izmantoti tikai EUR 8 700 000 jeb 65 % no priekšfinansējuma EUR 13 600 000 kopsummas;

                  3.

                  jo īpaši ir nobažījies par to, ka apstiprinātais Kopuzņēmuma 2009. gada budžets nav pieņemts, strukturēts un noformēts nedz atbilstoši Regulai (EK) Nr. 71/2008, ar ko izveido kopuzņēmumu Clean Sky, nedz Kopuzņēmuma finanšu noteikumiem; tādēļ mudina Kopuzņēmumu nekavējoties novērst šo būtisko trūkumu;

         Dalības maksa

                  4.

                  aicina Kopuzņēmumu Komisijas vadībā saskaņot dalības maksas norādīšanu savos pārskatos;

                  5.

                  aicina Kopuzņēmumu turpināt dalības un līdzfinansējuma noteikumu izstrādi, jo īpaši attiecībā uz:

                              —

                              jaunu biedru pievienošanās kārtību,

                              —

                              biedru ieguldījumu natūrā,

                              —

                              noteikumiem, kas Kopuzņēmumam ir jāievēro, veicot dalības maksas revīziju,

                              —

                              nosacījumiem, saskaņā ar kuriem Kopuzņēmuma valde var apstiprināt līdzfinansējumu;

         Iekšējās kontroles sistēmas

                  6.

                  mudina Kopuzņēmumu pilnībā ieviest iekšējās kontroles un finanšu informācijas sistēmu;

                  7.

                  turklāt aicina Kopuzņēmumu savos finanšu noteikumos iekļaut īpašu atsauci uz Komisijas Iekšējās revīzijas dienesta kā Kopuzņēmuma iekšējā revidenta pilnvarām, pamatojoties uz Kopienas struktūrām paredzētajā pamata Finanšu regulā izklāstītajiem noteikumiem;

                  8.

                  jo īpaši uzskata, ka Komisijai kā iekšējam revidentam vajadzētu konsultēt Kopuzņēmumu par riska pārvaldīšanu, sniedzot neatkarīgus atzinumus par vadības un kontroles sistēmu kvalitāti un ieteikumus, kā uzlabot darbību izpildes nosacījumus un veicināt finanšu pareizu pārvaldību; uzskata arī, ka ir ļoti svarīgi, lai Kopuzņēmums budžeta izpildes apstiprinātājiestādei iesniegtu izpilddirektora sagatavotu ziņojumu, kurā būtu apkopota informācija par iekšējā revidenta veikto iekšējo revīziju skaitu un veidu, sniegtajiem ieteikumiem un pasākumiem, kas veikti saistībā ar minētajiem ieteikumiem;

                  9.

                  uzskata – ņemot vērā Kopuzņēmuma budžeta apmēru un sarežģītos uzdevumus, tam vajadzētu apsvērt iespēju izveidot revīzijas komiteju, kas strādātu tiešā Kopuzņēmuma valdes pakļautībā;

         Nav noslēgts nolīgums ar uzņēmējvalsti

                  10.

                  mudina Kopuzņēmumu nekavējoties noslēgt nolīgumu ar uzņēmējvalsti Beļģiju par biroja telpām, privilēģijām un imunitāti, kā arī par citu atbalstu, kas Beļģijai būtu jāsniedz Kopuzņēmumam saskaņā ar Regulu (EK) Nr. 71/2008.

         (1)  OV C 342, 16.12.2010., 7. lpp.

         (2)  OV L 248, 16.9.2002., 1. lpp.

         (3)  OV L 30, 4.2.2008., 1. lpp.

         (4)  OV L 357, 31.12.2002., 72. lpp.


title: 2011/433/ES: Padomes Lēmums ( 2011. gada 12. jūlijs ) par to, lai parakstītu un noslēgtu Monetāro nolīgumu starp Eiropas Savienību un Francijas Republiku par euro saglabāšanu Senbartelmī pēc tās statusa maiņas attiecībā pret Eiropas Savienību#Monetārais nolīgums starp Eiropas Savienību un Francijas Republiku par euro saglabāšanu Senbartelmī pēc tās statusa maiņas attiecībā pret Eiropas Savienību

text:
               20.7.2011

               LV

               Eiropas Savienības Oficiālais Vēstnesis

               L 189/1

         PADOMES LĒMUMS
   (2011. gada 12. jūlijs)
   par to, lai parakstītu un noslēgtu Monetāro nolīgumu starp Eiropas Savienību un Francijas Republiku par euro saglabāšanu Senbartelmī pēc tās statusa maiņas attiecībā pret Eiropas Savienību
   (2011/433/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 219. panta 3. punktu,
   ņemot vērā Padomes Lēmumu (2011. gada 13. aprīlis) par vienošanos attiecībā uz sarunu risināšanu par monetāro nolīgumu ar Francijas Republiku, kas iestājas par labu Francijas aizjūras pašvaldībai Senbartelmī, un jo īpaši tā 4. pantu,
   ņemot vērā Eiropas Komisijas priekšlikumu,
   ņemot vērā Eiropas Centrālās bankas atzinumu,
   tā kā:

               (1)

               Saskaņā ar Eiropadomes Lēmumu 2010/718/ES (2010. gada 29. oktobris), ar ko groza statusu, kas Senbartelmī salai piešķirts attiecībā uz Eiropas Savienību (1), no 2012. gada 1. janvāra Senbartelmī sala vairs nav viens no Savienības attālākajiem reģioniem un no minētās dienas iegūst aizjūras zemes vai teritorijas statusu, kas minēts Līguma ceturtajā daļā. Francijas Republika ir uzņēmusies noslēgt nolīgumus, kas vajadzīgi, lai nodrošinātu Savienības interešu aizsardzību, kad notiks šīs izmaiņas.

               (2)

               Francijas Republika ir paziņojusi ES iestādēm par nodomu saglabāt euro kā Senbartelmī vienīgo valūtu. Tāpēc būtu jānoslēdz monetārais nolīgums.

               (3)

               Padome 2011. gada 13. aprīlī pilnvaroja Komisiju kopā ar Eiropas Centrālo banku un ar tās piekrišanu jomās, kuras ir tās kompetencē, risināt sarunas par monetārā nolīguma noslēgšanu ar Francijas Republiku, kas iestājas par labu Francijas aizjūras pašvaldībai Senbartelmī. Monetārais nolīgums starp Eiropas Savienību un Francijas Republiku par euro saglabāšanu Senbartelmī pēc tās statusa maiņas attiecībā pret Eiropas Savienību (“nolīgums”) tika parafēts 2011. gada 30. maijā.

               (4)

               Nolīgums būtu jāparaksta un jānoslēdz,

         IR PIEŅĒMUSI ŠO LĒMUMU.
   1. pants
   1.   Ar šo Savienības vārdā apstiprina Monetāro nolīgumu starp Eiropas Savienību un Francijas Republiku par euro saglabāšanu Senbartelmī pēc tās statusa maiņas attiecībā pret Eiropas Savienību (“nolīgums”).
   2.   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt nolīgumu, lai tas kļūtu saistošs Savienībai.
   3. pants
   Padomes priekšsēdētājs Savienības vārdā sniedz nolīguma 11. pantā paredzēto paziņojumu.
   4. pants
   Šis lēmums stājas spēkā tā pieņemšanas dienā.

      Briselē, 2011. gada 12. jūlijā

            Padomes vārdā –

            priekšsēdētājs

         J. VINCENT-ROSTOWSKI

      (1)  OV L 325, 9.12.2010., 4. lpp.

      TULKOJUMS
      MONETĀRAIS NOLĪGUMS
      starp Eiropas Savienību un Francijas Republiku par euro saglabāšanu Senbartelmī pēc tās statusa maiņas attiecībā pret Eiropas Savienību
      EIROPAS SAVIENĪBA, ko pārstāv Eiropas Komisija,
      un
      FRANCIJAS REPUBLIKA, kas iestājas par labu Senbartelmī salai,
      tā kā:

                  (1)

                  Senbartelmī ir Francijas Republikas daļa, bet no 2012. gada 1. janvāra saskaņā ar Eiropadomes Lēmumu 2010/718/ES (2010. gada 29. oktobris), ar ko groza statusu, kas Senbartelmī salai piešķirts attiecībā uz Eiropas Savienību (1), vairs nebūs Eiropas Savienības daļa.

                  (2)

                  Francijas Republika vēlas, lai Senbartelmī saglabātu to pašu valūtu, kas ir Francijas kontinentālajai daļai, un šajā nolūkā turpinās likumīgā maksāšanas līdzekļa statusu Senbartelmī teritorijā piešķirt vienīgi euro banknotēm un monētām, ko emitē Eurosistēma un dalībvalstis, kas ir pieņēmušas euro.

                  (3)

                  Būtu jānodrošina, ka Senbartelmī turpina piemērot tos Eiropas Savienības pašreizējos un turpmākos tiesību aktus, kas vajadzīgi ekonomiskās un monetārās savienības darbībai, jo īpaši lai nodrošinātu Eurosistēmas monetārās politikas vienotību, izlīdzinātu konkurences apstākļus starp eurozonā esošajām finanšu iestādēm un novērstu krāpšanu un skaidras un neskaidras naudas maksāšanas līdzekļu viltošanu un nelikumīgi iegūtu līdzekļu legalizēšanu.

                  (4)

                  Šis nolīgums ir noslēgts ar dalībvalsti, kas iestājas par labu nesuverēnai teritorijai, un tādēļ tajā neparedz monētu kalšanas tiesības. Valūta un banku un finanšu tiesību akti ir Francijas valsts kompetencē. Lietās, kas vajadzīgas ekonomiskās un monetārās savienības normālai darbībai, Senbartelmī saskaņā ar tās statusu automātiski piemēro Francijas normatīvos aktus,

            IR VIENOJUŠĀS PAR TURPMĀKO.
      1. pants
      Senbartelmī saglabā euro kā valūtu.
      2. pants
      Francijas Republika turpina likumīga maksāšanas līdzekļa statusu Senbartelmī teritorijā piešķirt euro banknotēm un monētām.
      3. pants
      1.   Francijas Republika turpina Senbartelmī teritorijā piemērot Eiropas Savienības tiesību aktus un noteikumus, kas vajadzīgi ekonomiskās un monetārās savienības darbībai šādās jomās:

                  a)

                  euro banknotes un monētas;

                  b)

                  krāpšanas un skaidras un neskaidras naudas maksāšanas līdzekļu viltošanas novēršana;

                  c)

                  medaljoni un žetoni;

                  d)

                  pasākumi, kas vajadzīgi euro kā vienīgās valūtas izmantošanai un kas pieņemti, pamatojoties uz Līguma par Eiropas Savienības darbību 133. pantu;

                  e)

                  bankas un finanšu tiesību akti, tostarp Eiropas Centrālās bankas pieņemtie tiesību akti;

                  f)

                  nelikumīgi iegūtu līdzekļu legalizēšanas novēršana;

                  g)

                  Eurosistēmas noteiktās saistības par statistikas datu paziņošanu.

            2.   Francijas Republika apņemas pilnībā sadarboties ar Eiropolu Senbartelmī teritorijā saistībā ar krāpšanas un skaidras un neskaidras naudas maksāšanas līdzekļu viltošanas novēršanu un nelikumīgi iegūtu līdzekļu legalizēšanas novēršanu.
      4. pants
      Noteikumus, ko Francijas iestādes pieņēmušas, lai 3. panta 1. punktā minētajās jomās īstenotu Eiropas Savienības, tostarp Eiropas Centrālās bankas, pieņemtos aktus, automātiski un ar tiem pašiem nosacījumiem piemēro Senbartelmī.
      5. pants
      Aktus, ko Eiropas Savienība, tostarp Eiropas Centrālā banka, pieņēmusi 3. panta 1. punktā minētajās jomās un kas ir tieši piemērojami visās dalībvalstīs, automātiski un ar tiem pašiem nosacījumiem piemēro Senbartelmī.
      6. pants
      Kredītiestādēm un, attiecīgā gadījumā, citām finanšu iestādēm, kam ir atļauja veikt darbību Senbartelmī, ir piekļuve starpbanku norēķinu un maksāšanas sistēmām un vērtspapīru norēķinu sistēmām eurozonā ar tiem pašiem noteikumiem, kādus attiecīgajām iestādēm piemēro Francijas kontinentālajā daļā.
      7. pants
      Francijas Republika reizi divos gados iesniedz Komisijai un Eiropas Centrālajai bankai ziņojumu par to, kā Senbartelmī piemēro Eiropas Savienības tiesību aktus un noteikumus, uz kuriem attiecas šis nolīgums. Ziņojumā iekļauj jo īpaši to tieši piemērojamo Eiropas Savienības, tostarp Eiropas Centrālās bankas, tiesību aktu sarakstu, kurus automātiski piemēro Senbartelmī saskaņā ar 5. pantu. Pirmo ziņojumu iesniedz līdz 2012. gada beigām.
      8. pants
      1.   Vajadzības gadījumā sasauc apvienoto komiteju. To vada Komisija, un tajā ir Eiropas Savienības un Francijas Republikas pārstāvji.
      2.   Eiropas Savienības delegāciju vada Komisija, un delegācijā ir Eiropas Centrālās bankas pārstāvji.
      3.   Apvienotā komiteja sanāk, ja to pieprasa kāds no Eiropas Savienības delegācijas locekļiem vai Francijas Republika, lai izskatītu visas iespējamās problēmas, kas var rasties šā nolīguma piemērošanā.
      9. pants
      Eiropas Savienības Tiesas ekskluzīvā kompetencē ir izšķirt jebkuras domstarpības starp Pusēm, kas var rasties saistībā ar šā nolīguma piemērošanu un ko nav bijis iespējams atrisināt apvienotajā komitejā.
      10. pants
      Eiropas Savienība un Francijas Republika var izbeigt šo nolīgumu, brīdinot par to gadu iepriekš.
      11. pants
      Šis nolīgums stājas spēkā 2012. gada 1. janvārī, pēc tam, kad Puses būs viena otrai paziņojušas par savu attiecīgo ratifikācijas procedūru pabeigšanu.
      12. pants
      Šā nolīguma teksts ir sagatavots divos eksemplāros franču un angļu valodā, un abi teksti ir vienlīdz autentiski.

         Briselē, divtūkstoš vienpadsmitā gada divpadsmitajā jūlijā

               Eiropas Savienības vārdā

               Francijas Republikas vārdā

         (1)  OV L 325, 9.12.2010., 4. lpp.